***Hortenzija*** (lat. *Hydrangea*) je rod od oko 70-75 vrsta kritosjemenjača koje su nastale u južnoj i istočnoj Aziji, Kini, Koreji, Japanu, Himalaiji i Indoneziji, te Sjevernoj i Južnoj Americi. Većina vrsta su grmovi, oko 1-3 m visoki, ostale su mala stabla i penjačice, koje mogu doseći do 30 m u visinu uspinjući se na stabla. Mogu biti listopadne ili vazdazelene, a većina kultiviranih vrsta su listopadne.

Izvezene su na Azore u Portugalu. Najviše je vrsta izvezeno na otok Faial, koji je poznat kao *plavi otok* po ogromnom broju plavih hortenzija koje i sad rastu na otoku i na otok Flores.

Vrste u rodu *Schizophragma* i u *Hydrangeaceae* poznate su kao obične hortenzije. *Schizophragma hydrangeoides* i *Hydrangea petiolaris* poznate su kao hortenzije penjačice.

Dvije su vrste cvatova hortenzije:

* Bujni cvatovi nalik na pompone
* Okrugli, pljosnati cvatovi s plodnim cvjetovima u sredini okruženim neplodnim cvjetovima.

Hortenzija cvjeta od ranog proljeća do kasne jeseni. Mnoge vrste imaju cvatove koje sadrže dva tipa cvjetova, male plodne cvjetove u sredini cvata i velike, neplodne cvjetove raspoređene u kružnicama oko centra svakog cvata. Ostale vrste imaju sve jednake i plodne cvjetove.

Boje
----

Većina vrsta ima bijele cvjetove, ali cvjetovi nekih vrsta (naprimjer *H. Macrophylla*) mogu biti plavi, crveni, ružičasti, svjetloljubičasti, ili tamnoljubičasti. Boja cvjetova zavisi od pH vrijednosti tla; ako je tlo kiselo cvjetovi će biti plavi, ako je tlo neutralno cvjetovi će biti blijedi, a ako je alkalijalno bit će ružičasti ili ljubičasti. Ta promjena cvjetnog pigmenta zavisi od čestica aluminija, koje hortenzije sadržavaju.

Lista vrsta
-----------

*Hydrangea sp*, individualan cvijet.
*Hydrangea*, cvjetovi zimi.
latice
* *Hydrangea anomala* (*Hortenzija penjačica*) - Himalaja, jugozapadna Kina
* *Hydrangea arborescens* (*Hortenzija sa glatkim listovima*) - Istočna Sjeverna Amerika
* *Hydrangea aspera* - Kina, Himalaji
* *Hydrangea bretschneideri* - Kina
* *Hydrangea candida* - Kina
* *Hydrangea caudatifolia* - Kina
* *Hydrangea chinensis* - Kina
* *Hydrangea chungii* - Kina
* *Hydrangea cinerea* (*Blijeda hortenzija*) - Istočne SAD
* *Hydrangea coacta* - Kina
* *Hydrangea coenobialis* - Kina
* *Hydrangea davidii* - Kina
* *Hydrangea dumicola* - Kina
* *Hydrangea gracilis* - Kina
* *Hydrangea heteromalla* - Himalaji, zapadna i južna Kina
* *Hydrangea hirta* - Japan
* *Hydrangea hypoglauca* Kina
* *Hydrangea integrifolia* - Kina
* *Hydrangea involucrata* - Japan, Tajvan
* *Hydrangea kawakamii* Tajvan
* *Hydrangea kwangsiensis* - Kina
* *Hydrangea kwangtungensis* - Kina
* *Hydrangea lingii* - Kina
* *Hydrangea linkweiensis* - Kina
* *Hydrangea longifolia* - Kina
* *Hydrangea longipes* - Zapadna Kina
* *Hydrangea macrocarpa* - Kina
* *Hydrangea macrophylla* (*Hortenzija sa velikim listovima*) Koreja, Južni Japan
* *Hydrangea mangshanensis* Kina
* *Hydrangea paniculata* - Istočna Kina, Koreja, Japan, Sahalin
* *Hydrangea petiolaris* (*Hortenzija penjačica*) - Japan, Koreja, Sahalin
* *Hydrangea quercifolia* (*Hortenzija sa listovima kao hrast*) - Južne SAD
* *Hydrangea radiata* (*Hortenzija sa srebrnim listovima*) - Južne SAD
* *Hydrangea robusta* - Kina, Himalaji
* *Hydrangea sargentiana* - Zapadna Kina
* *Hydrangea scandens* - Južni Japan
* *Hydrangea serrata* - Japan, Koreja
* *Hydrangea serratifolia* - Čile, zapadna Argentina
* *Hydrangea stenophylla* - Kina
* *Hydrangea strigosa* - Kina
* *Hydrangea stylosa*. Kina.
* *Hydrangea sungpanensis* - Kina
* *Hydrangea xanthoneura* - Kina
* *Hydrangea zhewanensis* - Kina

Kultivacija i korist
--------------------

Hortenzije su popularne ukrasne biljke, uzgajane zbog njihovih velikih cvatova. *Hydrangea macrophylla* ukrižana je s preko 600 raznih vrsta biljaka, najčešće odabiranih da imaju samo velike sterilne cvjetove u cvatovima. Neke je kultivirane vrste najbolje obrezivati svake godine kad se novo lišće tek pojavljuje. Ako nisu dobro obrezane, grane će postati jako *uvijene*, rast će sve dok težina grana ne postane veća od njihove snage, čija je posljedica savijanje grana prema dolje i vjerovatno njihovo prelamanje. Ostale vrste cvjetaju samo na *starim granama*, tj. ne cvjetaju iduće sezone ako se obrežu.

Neke su hortenzije umjereno otrovne za jelo; svi djelovi biljke sadrže glikozide. *Hydrangea paniculata* ponekad se koristi kao opojno sredstvo, usprkos opasnosti od bolesti i smrtnoj dozi
cijanida.

U Koreji se vrsta *Hydrangea serrata* (hangul:산수국 hanja:山|水|菊) koristi za biljni čaj, zvani *sugukcha* (수국차) ili *ilsulcha* (이슬차). Japanski je *ama-cha*, (što znači slatki čaj) još jedan biljni čaj napravljen od vrste *Hydrangea serrata*, čiji listovi sadrže supstancu koja ima sladak ukus (phyllodulcin). Za puniji ukus, svježi listovi se savijaju, kuhaju na pari i suše, i tako se dobiju tamnosmeđi listovi čaja. Ama-cha uglavnom se koristi za *kan-butsu-e* (ceremoniju Budinog kupanja) 8. travnja svake godine — dan za koji se u Japanu vjeruje da je Budin rođendan. Ama-cha polijeva se po kipu Bude na toj ceremoniji. Prema legendi, na dan Budinog rođenja, devet je zmajeva polijevalo Amritu po njemu; ama-cha je zamijena za Amritu u Japanu.

Galerija
--------

* Hydrangea macrophylla*Hydrangea macrophylla*
* Cvjetovi hortenzije.Cvjetovi hortenzije.
* Hydrangea quercifolia*Hydrangea quercifolia*
* Wild Hydrangea v. AnnabelleHydrangea arborescensWild Hydrangea v. Annabelle  
*Hydrangea arborescens*
* Hydrangea aspera ssp. sargentiana*Hydrangea aspera ssp. sargentiana*
* Hydrangea bretschneideri *Hydrangea bretschneideri*
* Hydrangea paniculata*Hydrangea paniculata*
* Hydrangea hirta*Hydrangea hirta*

Izvori
------

1. ↑
2. ↑  „Archive copy". Arhivirano iz originala na datum 2013-05-16. Pristupljeno 2009-08-20.
3. ↑  poisonous to animals
4. ↑  Erowid Hydrangea Vault

1

Eksterni linkovi
----------------

***Hortenzija*** na Wikimedijinoj ostavi

 
Wikivrste imaju podatke o:
***Hydrangea***

* www.hydrangeaworld.com
* O hortenzijinom uzgoju Arhivirano 2009-06-05 na Wayback Machine-u
* Flora Kine: Hortenzija
* Flora Nepala: Lista vrsta hortenzije
* USDA Profil biljke: Hortenzija
* *Hydrangea arborescens* slike na bioimages.vanderbilt.edu Arhivirano 2007-07-15 na Wayback Machine-u
* Hydrangea - obrezivanje i njega
* Hydrangea - izbor vrsta (Univerzitet Illinois Extension)
* Hydrangea Thoughts I - Informacije i esej o Hortenzijama.
* Vrste hortenzije Arhivirano 2007-09-27 na Wayback Machine-u
* Uzgoj hortenzije sa velikim lišćem [*mrtav link*]
* "All About Hydrangeas" Stranica o svim tipovima hortenzije, uzgajanju, sušenju, venjenju, kultiviranju i dekoraciji.